KIRJALLINEN KYSYMYS E-2129/01 esittäjä(t): Cristiana Muscardini (UEN) komissiolle. Perheväkivallan ja seksuaalisen väkivallan torjumista koskeva lainsäädäntö naisten ja lasten oikeuksien turvaamiseksi jäsenehdokasvaltioissa.



Virallinen lehti nro 093 E , 18/04/2002 s. 0066 - 0067



KIRJALLINEN KYSYMYS E-2129/01 esittäjä(t): Cristiana Muscardini (UEN) komissiolle (17. heinäkuuta 2001) Aihe: Perheväkivallan ja seksuaalisen väkivallan torjumista koskeva lainsäädäntö naisten ja lasten oikeuksien turvaamiseksi jäsenehdokasvaltioissa Naisiin ja lapsiin kohdistuva perheväkivalta on kiistatta lisääntynyt viime aikoina. Useissa Euroopan unionin jäsenvaltioissa perheväkivallasta tai vaimoon tai avovaimoon kohdistuvasta seksuaalisesta väkivallasta tuomittua avio- tai avomiestä saatetaan rangaista kieltämällä tältä pääsy perheen yhteiseen asuntoon. Lainsäädännöstä huolimatta Euroopan unionin nykyisissä jäsenvaltioissa naisiin kohdistuva väkivalta on edelleen huomattavan vakava ongelma. 1. Voisiko komissio ilmoittaa, millaisia rangaistuksia jäsenehdokasvaltioissa annetaan naisiin ja lapsiin kohdistuvasta perheväkivallasta? 2. Voisiko komissio ilmoittaa, onko jäsenehdokasvaltioissa ryhdytty näinä liittymistä edeltävinä vuosina toimiin naisten suojelua ja naisiin kohdistuvan väkivallan torjumista koskevien lakien tarkistamiseksi kaikilla elämänaloilla työelämä mukaan lukien? 3. Aikooko komissio pyytää jäsenehdokasvaltioiden hallituksia mukauttamaan naisiin kohdistuvaa väkivaltaa koskevaa lainsäädäntöään Euroopan unionin nykyisten jäsenvaltioiden normeihin? 4. Katsooko komissio, että liittymisen edellytyksenä olisi aiheellista tarkistaa, että jäsenehdokasvaltioissa on käytössä naisten suojelua ja perheväkivallan torjumista koskevat normit? Günter Verheugenin komission puolesta antama vastus (10. syyskuuta 2001) Komissio muistuttaa, että se käsittelee parlamentin jäsenen esiin nostamia kysymyksiä Euroopan parlamentille ja neuvostolle vuosittain antamissaan määräaikaiskertomuksissa ehdokasmaiden edistymisestä Euroopan unioniin liittymisen valmisteluissa. Seuraavat määräaikaiskertomukset annetaan marraskuussa 2001. Marraskuussa 2000 annetuissa kertomuksissa 1. ja 4. komissio muistuttaa mieliin todetut ongelmat sekä toteutetut toimenpiteet (mukaan lukien tiettyjen yleissopimusten ratifioimista koskevat toimenpiteet) ja oikeudellisesti sääntelemättömät tilat erityisesti Kyproksen, Liettuan, Puolan, Romanian, Slovakian ja Turkin osalta; 2. komissio tarkastelee kaikkien ehdokasmaiden osalta miesten ja naisten välisen tasa-arvon toteutumisen tasoa. Tarkastelu toteutettiin Kööpenhaminassa vahvistettujen poliittisten arviointiperusteiden kunnioittamista, ja erityisesti sosiaalisten, taloudellisten ja kulttuuriin liittyvien ihmisoikeuksien kunnioittamista koskevan luvun yhteydessä, ja yhteisön säännöstön sosiaalipolitiikkaa koskevan luvun soveltamisen yhteydessä. 3. Komissio muistuttaa parlamentin jäsenelle, että yhteisön säännöstön soveltaminen kuuluu Kööpenhaminassa 2122 kesäkuuta 1993 kokoontuneen Eurooppa-neuvoston vahvistamiin liittymisehtoihin. Komissio muistuttaa mainitusta ehdokasmaiden velvoitteesta määräaikaiskertomuksissaan, yhteisön ja sen jäsenvaltioiden sekä yhteisön ja kunkin ehdokasmaan assosiaatiosopimuksissa ja liittymisneuvottelujen aikana korostaen sitä, että yhteisön sosiaalialan säännöstö on olennaisen tärkeä tällä alalla ja ehdokasmaiden on noudatettava sitä.